Margaret Mead miyos ing Philadelphia, Pennsylvania 16 Desember 1901 nanging ageng ing kitha Doylestown.[3] Mead punika putri pambarep saking sedherèkipun ingkang gunggungipun sekawan.[3] Ramanipun inggih punika satunggaling profesor ing bidhang dana (bidang keuangan), déné ibunipun ingkang asmanipun Emily Fogg Mead inggih punika satunggaling sosiolog.[3] Mead kagungan rayi wadon ingkang asmanipun Katherine nanging séda nalika yuswanipun taksih 9 wulan.[3] Kulawarganipun gesang kanthi cara nomaden, saéngga panjenenganipun kapeksa ndhèrèk home-schooling.[3] Miyos ing satengahing kulawarga ingkang gadhah manéka jinis bobot, bibit, kaliyan bèbètipun, ndadosaken Mead anggadhahi tekad ageng supados ngupadi jati dhirinipun.[3]